[pic] | COMISIA EUROPEANĂ |

Bruxelles, 27.5.2010

COM(2010)279 final

2010/0149 (NLE)

Propunere de

DECIZIE A CONSILIULUI

privind poziția care trebuie adoptată de Uniunea Europeană în cadrul Consiliului de miniștri ACP-CE privind măsurile tranzitorii aplicabile de la data semnării până la data intrării în vigoare a Acordului de modificare pentru a doua oară a Acordului de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost revizuit pentru prima dată la Luxemburg la 25 iunie 2005

EXPUNERE DE MOTIVE

Prin decizia din 23 februarie 2009, Consiliul a autorizat Comisia să înceapă negocierile cu statele din Africa, Caraibe și Pacific (denumite în continuare „statele ACP”) în vederea efectuării celei de a doua revizuiri a Acordului de parteneriat între statele ACP, pe de o parte, și Uniunea Europeană și statele membre ale acesteia, pe de altă parte, (denumit în continuare „Acordul de la Cotonou”).

În conformitate cu articolul 95 alineatul (3) din Acordul de la Cotonou, negocierile s-au încheiat cu succes la reuniunea ministerială comună extraordinară din data de 19 martie 2010, negociatorul UE parafând textele aprobate care vor modifica acordul.

Articolul 95 alineatul (3) din Acordul de la Cotonou autorizează Consiliul mixt să adopte măsuri tranzitorii cu privire la dispozițiile modificate, până la intrarea în vigoare a acestora.

În conformitate cu articolul 218 alineatul (5) din TFUE, la propunerea negociatorului, decizia Consiliului de autorizare a semnării acordului poate prevedea aplicarea provizorie a acestuia înainte de intrarea în vigoare. În plus, în conformitate cu articolul 218 alineatul (9) din TFUE, Consiliul adoptă la propunerea Comisiei o decizie care stabilește pozițiile ce trebuie adoptate în numele Uniunii în cadrul Consiliului de miniștri ACP-CE.

Comisia a prezentat o propunere de decizie a Consiliului privind semnarea Acordului de modificare pentru a doua oară a Acordului de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost revizuit pentru prima dată la Luxemburg la 25 iunie 2005.

Considerând că toate dispozițiile din acordul de modificare pot fi aplicate provizoriu fără dificultăți tehnice, Comisia propune Consiliului să adopte o decizie care să sprijine aplicarea provizorie a acordului de modificare.

Comisia propune adoptarea de către Consiliu a deciziei anexate.

2010/0149 (NLE)

Propunere de

DECIZIE A CONSILIULUI

privind poziția care trebuie adoptată de Uniunea Europeană în cadrul Consiliului de miniștri ACP-CE privind măsurile tranzitorii aplicabile de la data semnării până la data intrării în vigoare a Acordului de modificare pentru a doua oară a Acordului de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost revizuit pentru prima dată la Luxemburg la 25 iunie 2005

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (9),

având în vedere Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost revizuit la Luxemburg la 25 iunie 2005 (denumit în continuare „Acordul de la Cotonou”), în special articolul 95 alineatul (3),

având în vedere propunerea Comisiei,

întrucât:

1. Acordul de la Cotonou a fost încheiat pentru 20 de ani începând cu 1 martie 2000. A fost însă prevăzută posibilitatea de modificare a acordului printr-un proces de revizuire după fiecare cinci ani.

2. Negocierile pentru prima revizuire a acordului de la Cotonou au fost încheiate la Bruxelles la 23 februarie 2005. Acordul revizuit a fost semnat la Luxembourg la 25 iunie 2005 și a intrat în vigoare la 1 iulie 2008.

3. Prin decizia din 23 februarie 2009, Consiliul a autorizat Comisia să deschidă negocieri cu statele din Africa, Caraibe și Pacific (denumite în continuare „statele ACP”) în vederea realizării unei a doua revizuiri a Acordului de la Cotonou.

4. În conformitate cu articolul 95 alineatul (3) din Acordul de la Cotonou, negocierile s-au încheiat cu succes, prin parafarea proiectelor de text care vor modifica acordul pentru a doua oară, la reuniunea ministerială ACP-UE extraordinară din 19 martie 2010.

5. Acordul de modificare [care va fi semnat la Ouagadougou la XX iunie 2010,] va intra în vigoare după încheierea procedurilor de ratificare menționate la articolul 93 din Acordul de la Cotonou.

6. În conformitate cu articolul 95 alineatul (3) din acord, Consiliul de miniștri adoptă măsurile tranzitorii necesare pentru a acoperi perioada dintre data semnării și data intrării în vigoarea a Acordului de modificare pentru a doua oară a Acordului de la Cotonou.

7. Aplicarea provizorie a dispozițiilor modificate în cursul celei de-a doua revizuiri ar trebui să constituie o măsură tranzitorie atât necesară, cât și suficientă,

ADOPTĂ PREZENTA DECIZIE:

Articol unic

Poziția Uniunii Europene în cadrul Consiliului de miniștri ACP-CE cu privire la măsurile tranzitorii aplicabile de la data semnării până la data intrării în vigoare a Acordului de modificare pentru a doua oară a Acordului de la Cotonou este de a aproba aplicarea provizorie a acestuia, în conformitate cu proiectul anexat de decizie a Consiliului de miniștri ACP-CE.

Pot fi convenite modificări minore ale acestui proiect fără să fie necesară modificarea anexei la prezenta decizie.

Adoptată la Bruxelles,

Pentru Consiliu

Președintele

ANEXĂ

Proiect de

DECIZIE nr…./2010 A CONSILIULUI DE MINIȘTRI ACP-CEdin XX iunie 2010privind măsurile tranzitorii aplicabile de la data semnării până la data intrării în vigoare aAcordului de modificare pentru a doua oară a Acordului de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost revizuit pentru prima dată la Luxemburg la 25 iunie 2005

CONSILIUL DE MINIȘTRI ACP-CE,

având în vedere Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost revizuit pentru prima dată la Luxemburg la 25 iunie 2005 (denumit în continuare „Acordul de la Cotonou”), în special articolul 95 alineatul (3),

întrucât:

(1) Acordul de la Cotonou a fost încheiat pentru 20 de ani începând cu 1 martie 2000; a fost însă prevăzută posibilitatea de modificare a dispozițiilor acordului printr-un proces de revizuire după fiecare cinci ani.

(2) Negocierile pentru prima revizuire a acordului de la Cotonou au fost încheiate la Bruxelles la 23 februarie 2005. Acordul revizuit a fost semnat la Luxembourg la 25 iunie 2005 și a intrat în vigoare la 1 iulie 2008.

(3) Negocierile pentru a doua revizuire a Acordului de la Cotonou au fost lansate oficial la Consiliul mixt din 29 mai 2009 și s-au încheiat la Bruxelles la 19 martie 2010. Acordul de modificare [semnat la Ouagadougou la 22 iunie 2010,] va intra în vigoare după încheierea procedurilor de ratificare menționate la articolul 93.

(4) În conformitate cu articolul 95 alineatul (3) din acord, Consiliul de miniștri adoptă măsurile tranzitorii necesare pentru perioada dintre data semnării și data intrării în vigoarea a Acordului de modificare pentru a doua oară a Acordului de la Cotonou.

(5) Părțile consideră oportun să prevadă aplicarea timpurie a acordului revizuit, începând cu data semnării.

(6) Părțile vor depune eforturi să încheie procesul de ratificare în termen de doi ani de la data semnării Acordului de modificare pentru a doua oară a Acordului de la Cotonou,

DECIDE:

Articolul 1

Aplicarea provizorie a acordului

Acordul de modificare pentru a doua oară a Acordului de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost revizuit pentru prima dată la Luxemburg la 25 iunie 2005, se aplică în mod provizoriu începând cu data semnării sale.

Articolul 2

Intrarea în vigoarea și perioada de valabilitate a prezentei decizii

Prezenta decizie intră în vigoare la data publicării sale. Se aplică până la data intrării în vigoare a Acordului revizuit.

Uniunea Europeană ia toate măsurile necesare pentru a asigura aplicarea deplină a Acordului de la Cotonou revizuit și părțile depun eforturi să încheie toate procedurile necesare pentru asigurarea intrării depline în vigoare a acestuia în termen de doi ani de la semnare.

Statele membre UE și statele ACP sunt invitate să ia măsurile pe care le consideră necesare pentru a pune în aplicare această decizie.

Adoptată la Ouagadougou, XX iunie 2010.

Pentru Consiliul de Miniștri ACP-CE,

Președintele

ANEXĂ

Acordul de modificare pentru a doua oară a Acordului de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost revizuit pentru prima dată la Luxemburg la 25 iunie 2005.